Държавен вестник, бр. 75, 2016 г., стр. 51

БРОЙ  75	
Д Ъ Р Ж А В Е Н  В Е С Т Н И К 	
СТР.  51  
образование. Министърът на образованието 
и науката одобрява или отказва да одобри 
предложената промяна.
(5) Промяната по ал. 3, т. 2 се одобрява 
при условията и по реда на чл. 231, ал. 3, 
т. 2 и чл. 233 от Закона за предучилищното 
и училищното образование. Министърът на 
образованието и науката или оправомощено 
от него длъжностно лице в срока по чл. 242, 
ал. 4 от Закона за предучилищното и учи­
лищното образование одобрява или отказва 
да одобри предложената промяна.
(6) Промените по ал. 3 може да бъдат 
прилагани след одобрение от министъра на 
образованието и науката или от оправомощено 
от него длъжностно лице и след вписването 
на променените обстоятелства в информаци­
онния регистър.
Чл. 92. На вписване в информационния 
регистър въз основа на заявление от лицата 
по чл. 89, ал. 1, подадено в 7-дневен срок от 
настъпване на обстоятелството, подлежи всяка 
промяна в наименованието или в правноор­
ганизационната им форма.
Чл. 93. (1) От информационния регистър се 
заличават одобрени програми, когато лицата 
по чл. 89, ал. 1:
1. писмено са заявили желанието си;
2. не са подали заявление в периода от 1-во 
до 10-о число на юни всяка година дали ще 
извършват обучение по тази програма през 
следващите 12 месеца;
3. в две последователни години са подали 
писмено заявление по т. 2, че няма да бъде 
извършвано обучение по тази програма.
(2) Освен в случаите по ал. 1 одобрените 
програми се заличават от информационния 
регистър:
1. при одобряване и вписване на промяна 
в съдържанието на одобрената програма;
2. при неизпълнение от лицата по чл. 89, 
ал. 1 на задължителните предписания по 
чл. 244, ал. 3 от Закона за предучилищното 
и училищното образование – въз основа на 
издадена заповед от министъра на образова­
нието и науката.
Чл. 94. (1) Лицата по чл. 89, ал. 1, които 
заявяват желание за одобряване на програми 
за повишаване квалификацията на педагоги­
ческите специалисти и вписването им в ин­
формационния регистър, осигуряват качество 
на квалификационната дейност, като прилагат 
разработена вътрешна система за управление 
на качеството, която:
1. осигурява управление на процеса, основан 
на анализиране, прогнозиране, планиране, из­
пълнение на дейностите, оценяване и внасяне 
на подобрения в работата;
2. гарантира постигането на максимално 
високо ниво на ефективност на управлението и 
контрола от юридическото лице, включително 
и по отношение на управлението на рисковете;
3. гарантира, че поставените цели в програ­
мите за обучение на педагогическите специ­
алисти ще бъдат постигнати чрез ефективно 
използване на ресурсите (административни, 
човешки, материални, информационни, орга­
низационни и др.);
4. позволява да бъде осъществена обра­
тна връзка по отношение на ефективността 
от проведените обучения и да бъде оценено 
въздействието на извършените квалификаци­
онни дейности.
(2) Вътрешната система за осигуряване на 
качеството по ал. 1 е съвкупност от взаим­
носвързани действия и мерки за постигане, 
поддържане и развиване на качеството на 
провежданата квалификация на педагогиче­
ските специалисти и включва:
1. политиката и целите по осигуряване на 
качеството, които се разработват от лицата, 
които представят за одобрение програми за 
обучение;
2. органите за управление на качеството 
и правомощията им;
3. правилата за нейното прилагане;
4. дейностите по самооценяванe;
5. условията и реда за измерване на постиг­
натото качество чрез самооценяване.
(3) Вътрешната система за управление на 
качеството следва да бъде ориентирана към 
повишаване на качеството на предлаганите 
квалификационни услуги по отношение на:
1. предлаганите теми, съдържанието на 
програмите за повишаване на квалификацията 
и съответствието им с актуалните потребности 
на педагогическите специалисти, както и на 
материалите за обучение, които предоставя 
на обучаваните педагогически специалисти;
2. ресурсното осигуряване – човешки и 
материални ресурси, които да гарантират 
качествено провеждане на квалификацион­
ните дейности:
а) подготовката на обучителите, които ще 
провеждат обучения, чрез утвърждаване на 
система за периодичната им квалификация, 
а също и за предварителна подготовка преди 
провеждането на всяко обучение;
б) наличието на условия за администра­
тивно обслужване и съхраняване архива на 
документите от провежданите обучения и 
издадените документи, удостоверяващи по­
вишаване на квалификацията;
3. формите и методите на обучение, про­
дължителността и броят часове, които следва 
да бъдат съобразени с поставените цели, ин­
дикатори и целевата група от педагогически 
специалисти, за които се предлага обучение.
Допълнителна разпоредба
§ 1. По смисъла на тази наредба:
1. „Допълнителна професионална квали­
фикация“ е завършено обучение във форми 
за следдипломна квалификация към висше 
училище с продължителност не по-малко 
от 12 месеца. Допълнителната професионал­